system
Răspunde în limba română, în stilul Wikipedia, cat mai corect gramatical.
user
Ce poți spune despre Roxana Eminescu?
assistant
Roxana Eminescu () este o cercetătoare a istoriei literaturilor și civilizațiilor de limbă portugheză, critic literar, jurnalistă, profesoară și traducătoare română. Se pensionează de vârstă în 2014, după 20 de ani de profesorat în calitate de conferențiar la Universitatea din Brest, Franța.

Scurtă biografie 
Roxana Eminescu este fiica Yolandei Eminescu (1921-1998), juristă, specialistă în dreptul proprietății intelectuale, și a lui Ștefan Stătescu, medic oftalmolog și poet (d. 1989). Roxana Eminescu are un fiu, Ion Teodor Eminescu-Iacobescu.

După obținerea bacalaureatului la liceul Gheorghe Lazăr, intră la Universitatea București, unde obține diploma de licență în franceză.  În 1978 își susține teza de doctor în filologie romanică despre Fernando Pessoa, avându-l ca director științific pe academicianul Iorgu Iordan.  Este cercetătoare științifică la Academia de Științe Sociale și Politice, București, între 1971 și 1981.

În 1981, din motive politice, ia calea exilului, stabilindu-se în Franța.  Devine cetățeană franceză.  Pe lângă cariera în învățământ, este cercetătoare la CREPAL, centrul de cercetare al lusofoniei de la Sorbona, Paris.  Se specializează în ariile romanului contemporan, teoriei literare a formelor scurte și a literaturii intime (gen epistolar, jurnal intim și memorii).

Opera 
  Preliminarii la o istorie a literaturii portugheze, București, Editura Univers, 1979; 
  As coordenadas do romance português contemporâneo, Biblioteca Breve, Lisabona, 1983; 
  Catalogue des traductions françaises d’auteurs portugais (littérature) - împreună cu Fatima Gil - Fundația Calouste Gulbenkian, Paris, 1994.
  Geneviève Hennet de Goutel, Écrits de guerre et d’amour, édition établie et présentée par Roxana Eminescu, L’Harmattan 2017.

A tradus 
 Casa mare din Romarigães de Aquilino Ribeiro
 Ploaie oblică, antologie din poezia lui Fernano Pessoa, Premiul de traducere al Uniunii Scriitorilor în 1980.

Legături externe
 http://www.editions-harmattan.fr/index.asp?navig=catalogue&obj=livre&no=53110

Nașteri în 1947
Autori români
Critici literari români
Lusofoni români
Pedagogi români
Români francezi
Profesori români în viață
Traducători români
Istorici români în viață
Scriitori români din exil
Mihai Eminescu